**Образац 12**

Jавно предузеће за обављање делатности од општег интереса за град Београд

„Београдска тврђава“, Београд, Теразије 3/V

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

за период од 01.01.2016. до 31.03.2016.

Београд, 25.04.2016. датум

**I ОСНОВНИ СТАТУСНИ ПОДАЦИ**

Пословно име: Jавно предузеће за обављање делатности од општег интереса за град

Београд „Београдска тврђава“

Седиште: Београд, Теразије 3/V

Претежна делатност: 90.02 – друге уметничке делатности у оквиру извођачке уметности

Матични број: 14716774

ПИБ: 101516631

Надлежно министарство: Секретаријат за културу, Градска управа града Београда

Делатности јавног предузећа/друштва капитала :

Јавно предузеће за обављање делатности од општег интереса за град Београд „Београдска тврђава“ oсновала је Скупштина града Београда 12. јула 2002. године као јавно предузеће за обављање културно-уметничке и пословне делатности , Решењем број: 3-208/02-XIII-01.

Предузеће се води у Регистру привредних субјеката Агенције за привредне регистре Републике Србије на основу Решења о регистровању превођења број БД. 12549/2005 од 24.04.2005. године и Решења о промени података број БД 129309/2013 од 06.12.2013. године. Јавно предузеће обавља делатност од општег интереса за град Београд, културно - уметничку и пословну делатност од општег интереса, са претежном делатности: 90.02 - друге уметничке делатности у оквиру извођачке уметности.

Поред наведене претежне делатности, Јавно предузеће је оснивачким актом и Статутом регистровано тако да може да обавља и следеће делатности: делатност музеја, галерија и збирки; делатности-1182/15-Ц заштите и одржавање непокретних културних добара, културно-историјских локација, зграда и сличних туристичких споменика; медијског представљања; издавања књига и остале издавачке делатности; трговина на мало разном робом укључујући и трговину на мало на тезгама; као и многе друге делатности.

Годишњи/трогодишњи програм пословања је усвојен од стране Надзорног одбора предузећа Одлуком дел.бр. 3826-1/15 од 17.12.2015.године. Скупштина града Београда на седници одржаној 28.децембра 2015. године дало је сагласност на Програм пословања предузећа за 2016. (Решењем број. 023-1182/15-С -28.децембар 2015. године).

**II ОБРАЗЛОЖЕЊЕ ПОСЛОВАЊА**

Предузеће је у току периода 01.01. – 31.03.2016. године пословало у складу са усвојеним Програмом пословања предузећа за 2016.годину. Одступања у односу на планиране активности настала су из објективних разлога.

Главне активности предузећа, због специфичности делатности којом се предузеће бави, везане су за туристичку сезону (период април-октобар), када је највише посетилаца на простору Комплекса и кадa се реализује највећи број планираних програма.

Период 01.01.-31.03. карактеристичан је по активностима које представљају припремне радње и активности за реализацију планираних активности у току туристичке сезоне.

У овом периоду обављњне су набавке радова и услуга и закључени су уговори, како би се створили услови за нормално и у складу са законим функционисање предузећа и за реализацију планираних активности.

Сходно спроведеним јавним набавкама закључени су уговори за израду пројектне документације и извођење радова на уређењу пешачких стаза на простору Београдске тврђаве и парка Калемегдан. Закључен је уговор и за вршење стручног надзора у току ових радова.

Спроведене су набавке и закључени уговори за монтажу и демонтажу изложбених постамената и електро инсталација за изложбе које предузеће реализује у јавном простору (Савско шеталиште, Алеја Хероја и друге локације) у оквиру планираних сопствених изложби и изложби за потребе других.

Закључен је и уговор за снабдевање електричном енергијом са предузећем „ЕПС Снабдевање“ доо.

Након спроведених набвки закључени су и уговори за изнајмњивање аудио, видео и друге опреме неопходне за реализацију програма, за набавку режијског материјала за програме као и уговора за набавку расветне опреме и електричних светиљки за објекте на Комплексу и простор за изложбе на отвореном на Савском шеталиштиу.

По јавном конкурсу, Умeтнички сaвeт Гaлeриje Београдске тврђаве одабрао је 12 уметника који ће током 2016. године бити у прилици да своје цртеже излoжу у Галерији у Стамбол капији. Осим изабраних уметника, прилику да излажу у овом простору добиће и студенти уметничких факултета, са којима ЈП „Београдска тврђава“ има потписане протоколе о сарадњи: Факултет примењених уметности, Факултет ликовних уметности и Академија лепих уметности из Београда. ЈП „Београдска тврђава“ уступа галеријски простор, штампа каталоге и плакате за сваку изложбу и на друге начине промовише младе уметнике (преко сајта предузећ, медија и сл.).

У циљу безбедности посетлаца, запослених и објеката, након спроведене набвке, закључен је годишњи уговор за осигурање лица од последица несретног случаја, осигурања запослених од случаја тежих болести, осигурања опреме, осигурања објеката од пожара, поплава и провалних крађа, као и осигурање од опште одговорности које покрива све посетиоце Комплекса.

Због тога што нису добијене све потребне сагласности није реализована измена и допуна пројекта рестаураторских и конзерваторских радова на заштити, презентацији и ревитализацији, Секторa 1 Горњег града - Београдске тврђаве, Комплекс Сахат капије и Барокне капије.

Започете су активности на припреми изложбе „Дино парк“, као и на припреми реализацие многих других програма.

По спроведеном поступку јавне набавке, закључен је Уговор са предузећем „Аутокућа Срем“ доо за превоз посетилаца Комплекса са две гарнитуре отворених туристичкогих забавних возића на електрични погон.

Спроведен је поступак и од студената Београдског универзитета, који су аплицирали, изабрани су волонтери који ће у току туристичке сезоне вршити презентацију отворених објеката на Београдској тврђави.

Споведене су припреме за спровођење конкурса за одређивање корисника места за постављање тезги и других покретних привремених објеката на простору Београдске тврђаве и парка Калемегдан, током априла месеца

1. БИЛАНС УСПЕХА

Остварени пословни проходи су у оквиру планираних, с тим што је дошло до извесних промена у структури остварених прихода.

Приходи од продатих сувенира и улазница за објекте су нижи од планираних згог неповоњних временских услова који су имали за последицу мање посетилаца на Комплексу. Због тога је ову врсту прихода тешко прецино планирати, јер су због специфичности делатности могућа одступања.

Приходи од субвенција су нешто виши од планираних, јер су књиговодствено евидентирана сва потраживања за субвенције које се односе на трошкове обезбеђења. Уплата субвенција за ове трошкове реализује се у року до 45 дана, сходно Закону о роковима измирења новчаних обавеза.

Други пословни приходи (приходи од корисника простора, реализације изложби, паркиралишта „Калемегдан“ и други) нешто су виши од планираних, обзиром да је и ову врсту прихода тешко прецизно предвидети.

Остварени пословни расходи у овом периоду су знатно нижи од планираних, због кашњења у започињању обављања појединих планираних радова, због неповољних временских услова (уређење пешачких стаза у парку Калемегдан). Ови трошкови значајно учествују у панираним трошковима, јер је укупна планирана вредност ових радова 15.000.000 ( уговор закључен на 14.837.800 динара). Као што је већ наведено, због тога што нису добијене све потребне сагласности није реализована измена и допуна пројекта рестаураторских и конзерваторских радова на заштити, презентацији и ревитализацији, Секторa 1 Горњег града - Београдске тврђаве, Комплекс Сахат капије и Барокне капије. Израда овог пројекта је била планирана у овом периоду, као и предвиђени радови на доградњи привремених покретних објеката- колица на Београдској тврђави и у парку Калемегдан, који су пролонгирани.

2. БИЛАНС СТАЊА

Није било битнијих промена у Билансу стања предузећа. Евдентиране су само позиције Биланса стања где је било промена у односу на почетно стање на дан 01.01.2016.године ( односно 31.12.2015. године ).

3. ИЗВЕШТАЈ О ТОКОВИМА ГОТОВИНЕ

Токови готовине су складу са оствареним приходима и трошковима насталих расхода у пословању у овом периоду.

Наплата потраживања је задовољавајућа. Кашњење у плаћању је већ неколико година присутно код једног од сталних корисника простора – предузећа „Агео“ доо. У односу на исти период 2014.године дуговање овог комитента смањено је са 1.200.000 на 700.000 динара, са трендом даљег смањења. Иначе рачуни корисницима простора се издају последњег дана у месецу за тај месец, тако да су уплате – прилив новца увек реализују у наредном месецу. Евидентирано је и кашњење у плаћању једне туристичке агенције, која организује групне посете објектима наБеоградској тврђави ( дуговање око 200.000 динара из периода јануар-фебруар). Планирано је било да се у виду аванса реализују неке уплате корисника за реализацију изложби на отвореном. Због неповоњних временских услова, реализација ових изложби је пролонгирана, па ће се ове уплате и прилив новца реализовати у наредном периоду.

Плаћање обавеза предузећа, одлив новца је у складу са трошковима пословања приказаним у Билансу успеха предузећа. Предузеће уредно измирује своје обавезе према добавњчима и држави. Одлив новца је мањи од планираног, због кашњења у реализацији

неких активност, које је образложено у Билансу успеха. Нису плаћене обавезе по рачунима који су достављени задњих дана овог периода, као и по рачунима за обезбеђење Београдске тврђаве и парка Калемегдан који се плаћају по добијању субвенција за ову намену од стране Оснивача ( сходно Закону о измирењу новчаних обавеза ове субвенције се уплаћују око 45. дана од настанка обавезе). Ове чињенице се директно одражавају на токове готовине.

Предузеће је у потпуности ликвидно. Део слободних новчаних средстава се, након анализе планираних прихода и расхода у одређеном периоду како би се обезбедило успешно пословање, орочава и на тај начин се убирају приходи предузећа.

4. ТРОШКОВИ ЗАПОСЛЕНИХ

Све позиције трошкова запослених у периоду 01.01.-31.03. биле су у складу са планираним величинама.

Маса исплаћених зарада ( бруто I , бруто II , нето ) је нешто нижа од планираних величина. У исказаној маси није обухваћено 10 % - 412.756 динара, које је уплаћено на посебан рачун, сходно одредбама Закона о привременом уређењу основица за обрачун и исплату плата односно зарадаи других сталних примања код корисника јавних средстава.

Кад се маси бруто II исплаћених зарада дода наведених 10 %, то је мање од планиране масе бруто II, за овај период. Није се мењао ни укупан број запослених у предузећу.

Није било исплата по основу уговора о делу и ауторских уговора, мада је била планирана у малом обиму. Ове исплате су пренесене у наредне периоде, због кашњења у реализацији неких програма или пројеката због тога што нису били испуњени потребни услови. Исплате и број извршиоца по основу уговора о привременим и повременим пословима је у складу са планираним величинама, што се може констатовати и за исплате надокнада члановима Надзорног одбора предузећа.

Није било исплата по осталим уговорима, пошто се са ангажовањем волонтера почиње са почетком туристичке сезоне и отварањем објеката за посетиоце.

Накнаде за превоз запослених на посао и са посла, као и јубиларне награде су у складу са планираним величинама, односно сходно броју извршиоца који испуњавају услове за исплату јубиларне награде.

Исплаћена је помоћ раднику на име болести малолетног детета (100.00 динара), као и надокнада члановима Уметничког савета предузећа (23.734 динара ).

5. ДИНАМИКА ЗАПОСЛЕНИХ

У овом периоду није било прилива и одлива запослених

6. КРЕТАЊЕ ЦЕНА ПРОИЗВОДА И УСЛУГА

У овом периоду није било промена цена које су дефинисане Ценовником предузећа.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

Обухваћене су субвенције за обезбеђење Београдске тврђаве ( за нов. и дец. 2015., јануар 2016. године), као и субвенције за зараде запослени (за јануар, фрбруар и 50% планиране субвенције за март 2016.).

8. СРЕДСТВА ЗА ПОСЕБНЕ НАМЕНЕ

Није било одступања у исплатама средстава за посебне намене у односу на планиране величине.

Средства за спонзорства и донације уоште нису планирана у 2016. години. У овом периоду није било издатака за рекламу и пропаганду, а утрошено је 146.400 динара за спорт и рекреацију (уговор „Стари ДИФ“), 64.937 динара за репрезентацију и 54.300 динара за образовне намене.

9. ИЗВЕШТАЈ О ИНВЕСТИЦИЈАМА

Од планираних инвестиција у овом периоду реализована је израда пројекта текућег одржавања пешачких стаза на Београдској тврђави и парку Калемегдан, а сходно пројекту спроведена је јавна набавка и склопљен је уговор за радове, са којима ће се започети чим буду испуњени неопходни метеролошки услови за извођење ових радова.

Пошто још увек нису добијене неопходне сагласности, није реализована измена и допуна пројекта рестаураторских и конзерваторских радова на заштити, презентацији и ревитализацији, Секторa 1 Горњег града - Београдске тврђаве. Пролонгирано је и извођење радова на доградњи дрвених покретних колица за продају сувенира и производа старих заната.

За реализацију пројекта обележавања објеката и споменика на Београдској тврђави и парку Калемегдан предузеће аплицира за 50 % потребних средстава на конкурсу Министарства Владе Републике Србије.

**III ЗАКЉУЧНА РАЗМАТРАЊА И НАПОМЕНЕ**

Пословање предузећа у периоду 01.01.-31.03. обављало се у складу са усвојеним Програмом пословања предузећа за 2016.годину, уз нека одступања у односу на планиране активности проузрокована објективним разлозима. Ово је имало за резултат ниже трошкове пословања, пошто неке од планираних активности нису реализоване, па су сходно томе изостали и неки за овај период планирани трошкови.

Реализоване су активности које су створиле услове за реализацију планираних програма у наредним периодима, као и за нормално функционисање предузећа.

За реализацију планираних активности у преосталом делу 2016.године, од велике важности ће бити резултати, односно остварени приходи по конкурсу за одређивање корисника места за постављање тезги и других покретних привремених објеката на простору Београдске тврђаве и парка Калемегдан. Од велике важности је и реализација планиране изложбе „Дино парк“, јер су од реализацијом ове изложбе планирани значајни приходи предузећа.

Реализација неких програма и пројеката - инвестиција зависи од средстава које је предузеће планирало да добије по основу учешћа на конкурсима за суфинансирање програма и пројеката код министарстава Владе Републике Србије.

Датум 25.04.2016.године Петар Андријашевић, директор